L’Escola BetàniaPatmos guanya el Primer Premi X(p)rimenta 2018 i tres mencions en la categoria de Secundària - Betània Patmos
L’Escola BetàniaPatmos guanya el Primer Premi X(p)rimenta 2018 i tres mencions en la categoria de Secundària
El vídeo de l’experiment Massa no newtoniana realitzat pels alumnes de 3r ESO Diego A., Sergi S., Joan A. i Àlex B. ha guanyat el Premi X(p)rimenta 2018. D’altra banda, 11 alumnes més han obtingut 3 de les 4 mencions que ha atorgat aquest concurs en la categoria de Secundària: els alumnes Daniel F., Álvaro P., Lucas D., Philipp B. i Nicolás G. pel vídeo Efecte Leidenfrost; Kristina G., Ana L. i Violant P. pel vídeo La llum en els globus i Ariadna A., Blanca S. i Sílvia V. pel vídeo anomenat Cristal·lització.
Aquest concurs, en què han participat els alumnes de 3r ESO que cursen les assignatures de física, química i tecnologia, consisteix en la gravació d’un experiment senzill que serveixi per il·lustrar algun principi científic o tecnològic interessant. En l’edició d’enguany s’han presentat 94 vídeos i s’han concedit 3 premis i 10 mencions repartits entre Primària, Secundària, Batxillerat i Cicles Formatius. La nostra Escola ha destacat per ser el centre més premiat de tots els participants. Des de 2013, any en què vam participar-hi per primer cop, la trajectòria ha estat excel·lent: una menció el 2013 i el 2014, dues mencions el 2015, un primer premi i una menció el 2017 i un premi i 3 mencions en aquesta edició.
L’acte de lliurament dels premis i de les mencions es durà a terme el dimecres dia 20 de juny, a les 11 h, al campus del Baix Llobregat de la UPC, concretament a la sala d’actes de l’Escola d’Enginyeria de Telecomunicació i Aeroespacial.
Us adjuntem l’enllaç perquè pugueu veure els vídeos premiats.
http://www.recercaenaccio.cat/noticies/ja-tenim-els-guanyadors-dxprimenta-2018/
http://www.betania-patmos.org/en/blogs-m/school-blog-m/news-m/item/1099-primer-premi-xprimenta/1099-primer-premi-xprimenta.html#sigProIde272391754